Манастыр зачынілі ў 1864 годзе, а яго маёмасць канфіскавалі і прадалі з малатка. Прычынай таму паслужыла падтрымка тутэйшымі манахамі польскага паўстання 1863 года. Але праз паўстагоддзя мясцовыя каталікі праз суд вярнулі сабе храм. Зрэшты доўга прабыць у ім не атрымалася — у ліпені 1944 года храм узарвалі адступаючыя нямецкія войскі. Манастырскі будынак XVIII стагоддзя з элементамі позняга барока, які цудам захаваўся, знаходзіцца на балансе мясцовай медустановы.